cyanic-selkie/wikianc huggingface dataset:
Katedraal van Vilnius
Orrel
Die eerste bekende orrel in die katedraal van Vilnius is in 1510 gebou, vermoedelik deur die Krakause orrelbouer Stanisław Zelik. Johann Koppelmann was die boumeester van 'n nuwe orrel wat in 1595 gebou is, maar in die brandramp van 1610 vernietig is. Historiese dokumente verwys na drie orrels wat respektiewelik in 1618, 1729 en 1797 gebou is, tog is die orrelbouers se name nie oorlewer nie en is hul instrumente later òf vernietig òf aan ander kerke geskenk.
Die katedraal se huidige orrel is in 1969 deur 'n Duitse onderneming, Alexander Schuke in Potsdam, gebou waarby 'n aantal ou orrelpype van Juozapas Radavičius aangepas en vir die nuwe instrument hergebruik is. Die orrel het 'n meganiese traktuur en 'n elektropneumatiese register.
Eksterne skakels
Beelde
Chubby Johnson
Chubby Johnson (13 Augustus 1903 – 31 Oktober 1974) was 'n Amerikaanse akteur. Hy was bekend vir sy rolle in die rolprente Bend of the River (1952), Calamity Jane (1953), The First Texan (1956), en The River's Edge (1957).
Francesco Quinn
Francesco Quinn (Rome, 22 Maart 1963 – Malibu, 5 Augustus 2011) was 'n Amerikaanse akteur, regisseur, en vervaardiger. Hy was bekend vir sy rolle in die rolprente Platoon (1986) en Transformers: Dark of the Moon (2011), en in die televisiereekse The Young and the Restless (1973) en Criminal Minds (2005).
Luitinktinkie
Die Luitinktinkie (Cisticola aberrans) is 'n gelokaliseerde algemene standvoël teen klipperige heuwelhange in beboste wêreld. Die voël is 14 cm groot en weeg 13 - 15 gram. In Engels staan die voël bekend as die lazy cisticola.
Chemiese ewewig
In 'n chemiese proses, word chemiese ewewig beskou as die toestand waarin chemiese aktiwiteite of konsentrasies van die reaktante en produkte geen verandering vir 'n tydperk ondergaan nie. Gewoonlik sal dit só 'n toestand wees waar die voorwaartse chemiese proses teen dieselfde tempo plaasvind as die omgekeerde reaksie. Die reaksie tempo's van die voorwaartse en terugwaartse is gewoonlik nie nul nie, maar gelyk aan mekaar, en daarom geen netto verandering van die reaktant- en produkkonsentrasies nie. Hierdie proses word dinamiese ewewig genoem.
Haatspraak
Haatspraak verwys na spraak of geskrewe teks wat daarop gemik is om intimidasie, geweld of vooroordeel teen 'n groep mense op grond van hulle ras, etnisiteit, afkoms, geloof, seksuele oriëntasie, of gestremdheid te bewerkstellig.
Wette teen haatspraak
In baie lande is opsetlike gebruik van haatspraak 'n kriminele oortreding wat verbied word in terme van wetgewing teen die aanhitsing van haat.
Voorbeelde:
Belgiese koloniale ryk
Die Belgiese Koloniale Ryk  (Frans: Empire colonial belge; Nederlands: Belgisch koloniaal rijk) het uit drie kolonies bestaan, wat vanaf 1885 tot 1962 deur België beheer is. Die Belgiese Kongo (vandag Demokratiese Republiek van die Kongo), Ruanda-Urundi (vandag Rwanda en Burundi) en 'n konsessie in China.
Die ryk was anders, as met die meeste ander Europese koloniale magte, in die sin dat rofweg 98% van die koloniale ryk net een kolonie (sowat 76 keer groter as België)- die Belgiese Kongo- was die persoonlike eiendom van Leopold II van België, en is nooit deur politieke of militêre optrede deur die Belgiese staat verkry nie.
Die Belge neig om eerder na "die kolonies" te verwys as "die ryk". Anders as die ander lande in hierdie tydvak van die geskiedenis met buitelandse kolonies soos met die Britse Ryk of die Duitse Keiserryk, het België nooit 'n monargie-tipe van 'n keiser gehad nie.
Agtergrond
België het sy onafhanklikheid in 1830 verkry met die Belgiese Rewolusie teen die Nederlandse regering van die Verenigde Koninkryk van die Nederlande. Teen die tyd wat die Belgiese onafhanklikheid in 1839 wêreldwyd erken is, het die meeste Europese lande reeds kolonies en protektorate buite Europa gehad, en het reeds begin om invloedsfere te vorm.
Gedurende die 1840's en 1850's het Leopold I van België verskeie voorstelle om oorsese gebied te kry, tentatief ondersteun. In 1843 sluit hy 'n kontrak met Ladd & Co. om die Koninkryk Hawaii te koloniseer, maar die transaksie word nie beklink nie toe Ladd & Co. finansiële probleme ondervind. Belgiese handelaars het ook hul invloed na Wes-Afrika begin uitbrei. Dit het ook deur die mat geval met die Rio Nuñez-insident van 1849 en die groeiende Anglo-Franse wedywering in die streek.
Teen die tyd wat die tweede Belgiese koning, Leopold II. gekroon is, het die entoesiasme vir kolonialisme in België begin taan. Daaropvolgende regerings het koloniale ekspansionisme as ekonomies en polities riskant beskou, en fundamenteel nie-lonend. Dit het veroorsaak dat Leopold aanvanklik gedwing was om sy koloniale drome sonder die steun van die Belgiese staat te verwesenlik.
Kongo Vrystaat (1885–1908)
Die Kongo-Vrystaat-regering het die Kongo vir sy natuurlike hulpbronne uitgebuit, eers vir ivoor, en later vir die rubber wat baie vinnig in 'n waardevolle kommoditeit ontwikkel het. Met die hulp van die koloniale militêre mag, Force Publique, is die gebied in private konsessies opgedeel. Die Anglo-Belgian India Rubber Company (ABIR), onder meer, het geweld en brutaliteit gebruik om geld uit die gebied te maak. Die bewind in die Kongo het van gedwonge handearbeid, moord en verminking gebruik gemaak om die plaaslike Kongolese te dwing om die rubber te produseer. Miljoene Kongolese is na raming in die tydperk dood. Baie van die mense is dood aan nuwe siektes wat deur die koloniste die land ingebring is, soos pokke wat byna die helfte van die bevolking in die gebiede rondom die laer Kongorivier uitgewis het.
Daar word algemeen aanvaar die vermindering van die bevolking van die Kongo kan toegeskryf word aan buitengewone hoë sterfgevalle tydens die Kongo Vrystaat-tydperk, maar die ramings van die werklike getalle wissel. Hoewel die getalle skattings is, word daar geglo dat soveel as tien miljoen Kongolese in dié tyd dood is,   wat 'n vyfde van die bevolking uitgemaak het. Aangesien die eerste sensus eers in 1924 gedoen is, is dit moeilik om die doodstelling van die tyd te kwantifiseer en die syfers is deur sommiges in twyfel getrek. William Rubinstein maak daarop aanspraak dat Adam Hochschild se syfers spekulatiewe ramings is wat op baie min bewyse gegrond is.
Hoewel die Kongo Vrystaat nooit 'n amptelik 'n Belgiese kolonie was nie, was die land tog die hoof begunstigde in terme van handel en die indiensneming van sy burgers. Leopold II het aansienlike rykdomme met die uitvoere van rubber en ivoor oor die loop van gewere, bymekaar gemaak. Baie hiervan is op die talle projekte bestee om Brussel, Oostende, en Antwerpen op te bou.
Belgiese Kongo (1908–1960)
Leopold het erkenning gekry vir sy persoonlike kolonie, die Kongo Vrystaat, in 1885. Dit is een van die besluite tydens die Koloniale Konferensie van Berlyn waartydens Europese kolonisasie en handel in Afrika gereguleer is. Teen die draai van die eeu het die geweld wat deur die Kongo Vrystaat amptenare op die inheemse bevolking toegepas is, en die gewetenlose stelsel van ekonomiese stroping tot intense diplomatieke druk op België gelei om amptelike beheer oor die land te neem. Dit het inderdaad toe met die stigting van die Belgiese Kongo in 1908 gebeur.
Die Belgiese bewind in die Kongo was gegrond op die "koloniale drie-eenheid" (trinité coloniale) van regering-, Christendom- en privaatmaatskappy-belange. Die bevoordeling van Belgiese sakebelange het beteken dat groot bedrae kapitaal in die Kongo gepomp is en dat individuele streke gespesialiseerde ekonomieë geword het. Gedurende die Eerste Wêreldoorlog is die Kongolese soldate in gevegte teen die Duitse magte gebruik in die gebiede wat vandag bekend staan as Rwanda en Burundi. Die gebiede is toe onder Belgiese beheer geplaas. Rasse-segregasie was wyd in die Kongo toegepas. Die groot getalle wit immigrante, wat na die Tweede Wêreldoorlog na die Kongo uitgewyk het, het uit die wye sosiale spektrum gekom, maar is nogtans deur die bank altyd beter as die swartes behandel.
Kongolese troepe is in die Tweede Wêreldoorlog ontplooi en het gesorg dat die Italianers uit Oos-Afrika kolonies verdryf is. In die 1940's en 1950's het daar grootskaalse verstedeliking in die Kongo plaasgevind, en die koloniale administrasie het met verskeie ontwikkelingsprogramme begin om die gebied in 'n "modelkolonie" te omskep. een van die resultate hiervan was die ontwikkeling van 'n nuwe middelklas van Europese-Afrikane "évolués" in die stede. Teen die 1950's het die Kongo 'n loonwerkersmag so groot soos in enige ander Afrika-kolonie gehad.
Ruanda-Urundi (1916–1962)
Ruanda-Urundi was 'n deel van Duits-Oos-Afrika en onder die beheer van Belgiese militêre besetting van 1916 tot 1924, in die tyd na die Eerste Wêreldoorlog toe die Duitsers met die Oos-Afrika-veldtog uit die kolonie verdryf is. Dit is vanaf 1924 tot 1945 aan Belgiese beheer toegewys en later as 'n VN-trustgebied tot 1962 onder Belgiese administrasie geplaas. Dit het toe die onafhanklike state van Rwanda en Burundi geword.
Santo Tomás, Guatemala (1843–54)
Toe Leopold I van België in 1842 'n skip na Guatemala stuur en die Belge die land se natuurlike rykdomme sien, is daar besluit om in Santo Tomas de Castilla te bly en die gebied se infrastruktuur op te bou. Rafael Carrera het die gebied teen 'n betaling van 16 000 Pesos per jaar, betaalbaar aan die Guatemala parlement, vir die Belge gegee. Op 4 Mei 1843 vaardig die Guatemala parlement 'n dekreet uit en gee die distrik van Santo Tomas "vir altyd" aan die Compagnie belge de colonisation, 'n private Belgiese maatskappy onder die beskerming van Leopold I. Die Belgiese poging om Guatemala te koloniseer kom in 1854 tot 'n einde weens 'n tekort aan finansies en die hoë dodesyfer as gevolg van geelkoors, malaria, en ander endemiese tropiese siektes.
Tianjin Konsessie (1902–1931)
Saam met verskeie ander Europese moondhede en die Verenigde State, het België 'n klein Konsessie (gebied) (Chinees: 租界 zujie) van 'n paar vierkante kilometers in die stad van Tianjin gekry as gevolg van die Boxer Rebellie in China. Dit was eintlik 'n handelspos en nie 'n kolonie nie.
Isola Comacina (1919)
Die eiland Comacina is in 1919 aan Koning Albert I van België vir een jaar bemaak en het 'n enklawe onder die soewereiniteit van België geword. Na 'n jaar is dit in 1920 aan die Italiaanse staat teruggegee.
Tangier Internasionale Sone (1928–1956)
In 1928 sluit België, Italië en Portugal by die Tangier Protokol aan met die doel om die geskil tussen Frankryk, Spanje en die VSA oor beheer van Tangier te besleg. Van die twaalf administrateurs was België die laaste twee gewees.
Limburg, Nederland
Limburg (Limburgse uitspraak: Lèmburg) is een van die 12 provinsies van Nederland en is in die suidooste geleë. Die provinsie het 'n bevolking van 1 116 000 in 2021 gehad en beslaan 'n oppervlakte van 2 209 km² met 'n bevolkingsdigtheid van 507 per km². Die hoofstad en grootste stad is Maastricht.
Geografie
Limburg lê in die suidooste van Nederland. Die provinsie grens in die noorde aan die Nederlandse provinsie Gelderland, in die ooste aan die Duitse deelstaat Noordryn-Wesfale, in die suide aan die Belgiese provinsies Luik en Limburg, in die suidweste ook aan Belgies Limburg en in die noordweste aan die Nederlandse provinsie Noord-Brabant.
Limburg is in die noorde en midde 'n glooiende provinsie, maar in die suide heuwelagtig, waar die uitlopers van die Ardenne- en Eifel-bergreeks is. Die hoogste punt is daarom ook in hierdie Suid-Limburg op die Drielandepunt van die Vaalserberg (323 m), op die gesamentlike grens met België en Duitsland (aan Nederlandse kant in die munisipaliteit Vaals geleë).
Deur die provinsie vloei van suid na noord die Maas-rivier. Die Maas is 'n belangrike rivier vir transport en ontspring in Frankryk. Die Maas is 'n reënwaterrivier.
Geskiedenis
Limburg was 'n deel van die Romeinse Ryk. Daar is baie voorwerpe uit die periode in Limburg ontdek. Ook is daar nog (onderdele van) geboue uit die periode van die geskiedenis. Maastricht was bekend as Mosa Trajectum, Mosa ad Trajectum of Trajectum.
Die midde en noorde van Limburg het vroeër tot die hertogdom Gelre en later met Maastricht tot die Republiek van die Sewe Verenigde Nederlande behoort. In 1795 het die Franse veroweraars die departement Beneden-Maas geskep, wat grotendeels ooreenkom met die provinsies Limburg in België en Nederland. Na die ontstaan van die Verenigde Koninkryk van die Nederlande is die naam in 1815 in Limburg gewysig. Na die onafhanklikheid van België is in 1839 die provinsie in Belgies en Nederlands Limburg verdeel.
244
Die jaar 244 was 'n skrikkeljaar wat volgens die Gregoriaanse kalender op 'n Maandag begin het. Dit was die 44ste jaar van die 3de eeu n.C. In teenstelling met gewone jare het die jaar 366 dae en 'n 29 Februarie gehad.
Limburg, Nederland
Tale
In die provinsie word naas Nederlands ook die Limburgse dialek gepraat. In die uiterste suidooste word die Ripuariese dialek gebesig (munisipaliteite Kerkrade-Simpelveld-Vaals).
Leucandra pallida
Leucandra pallida is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Limburg, Nederland
Religie
Die provinsie is 'n Rooms-Katolieke bisdom, Roermond, en tradisioneel nagenoeg volledig Rooms-Katoliek.
Leucandra pallida
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1931 deur Row & Hozawa.
Limburg, Nederland
Kultuur
Die provinsie het 'n unieke kultuur ten opsigte van die andere provinsies met sy dialekte, skutterye, musiekverenigings, kermis, geregte en dranke. Die kultuur, tradisies, dialekte alsook die volkslied is identiek aan Limburg in België.
Munisipaliteite
Limburg bestaan uit 31 munisipaliteite:
Hettie Smit
duimnael|regs|300px|Hettie Smit aan die skilder.
Hettie Smit, pseudoniem van mev. S.J. van Vuuren (1908–1973), was 'n Afrikaanse skryfster wat veral bekend is vir haar roman Sy kom met die sekelmaan (1937) wat in 'n dagboek- en briefvorm geskryf is en oorspronklik in 1937 deur die Vereniging vir die Vrye Boek in Kaapstad uitgegee is. Dit staan bekend as die eerste bieg- of belydenisroman in Afrikaans en is gegrond op die briefwisseling tussen Smit en die skywer en digter WEG Louw. Dié boek het meer as 10 herdrukke beleef en is in 2001 opgevoer met Nicole Holm en spelleiding deur Juanita Swanepoel. Hiernaas volg daar ook 'n aantal jeugstukke, artikels en resensies uit haar pen.
Smit het op die dorpie Koffiefontein in die Vrystaat grootgeword en later op Brandfort skoolgegaan, waar haar vader prokureur was. Haar gesin was lidmate van die Gereformeerde Kerk. Haar verdere opleiding het sy aan die Universiteit van Kaapstad ontvang, waar sy die grade M.A. en B.Educ. behaal het. Sy het op talle plekke skoolgehou: Wellington, Prins Albert, Hennenman, Bloemfontein, Kimberley en Pretoria, en is later met S.J. van Vuuren van die departement van landbou en bosbou in die hoofstad getroud. Die egpaar het in 'n stadium in Waterkloof gewoon en het twee seuns gehad. Smit het ná haar huwelik by die Sentrale Vertaalburo van die staatsdiens gewerk.
Parc des Princes
Die Parc des Princes (Frans: [paʁk de pʁɛ̃s]) is 'n stadion in die suidweste van die Franse hoofstad Parys. Die stadion is in die XVIde arrondissement en naby die boulevard périphérique, 'n ringsnelweg rondom Parys, geleë. Die stadion word deur die stad Parys besit.
Die eerste Parc is op 18 Julie 1897 onder die naam Stade-vélodrome du Parc des Princes ingewy, maar die huidige konstruksie is volgens die argitek Roger Taillibert se ontwerp in 1972 opgerig. Die Parc des Princes dien sedert 1974 as die amptelike stadion van die sokkerklub Paris Saint-Germain. Voor die inwyding van die Stade de France in Januarie 1998 het ook wedstryde van die Franse nasionale sokker- en rugbyspanne hier plaasgevind. Verskeie wedstryde van die FIFA Sokker-Wêreldbekertoernooi in 1938, Europese Sokkerkampioenskap 1960, Europese Sokkerkampioenskap 1984, Rugbywêreldbeker 1991, FIFA Sokker-Wêreldbekertoernooi in 1998, Rugbywêreldbeker 2007 en Europese Sokkerkampioenskap 2016 is hier gehou. Naas die Stade Vélodrome in Marseille het die Stade Vélodrome in 2016 die tweede stadion geword, waar wedstryde tydens drie UEFA Europa-beker (1960, 1984 en 2016) aangebied is.
Kelly Marie Tran
Kelly Marie Tran (gebore 17 Januarie 1989) is 'n Amerikaanse aktrise. Sy is bekend vir haar rolle in die rolprente Hot Girls on the Beach (2011), Untouchable (2011), Star Wars: The Last Jedi (2017), en Star Wars: Episode IX (2019).
246
Die jaar 246 was 'n gewone jaar wat volgens die Gregoriaanse kalender op 'n Donderdag begin het. Dit was die 46ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad.
Apollo 1
duimnael|regs|Gus Grissom, Ed White en Roger Chaffee staan voor die [[Saturn IB lanseringsvoertuig 10 dae voor 'n brand hul lewens eis]]
Apollo 1 (aanvanklik AS-204) was die eerste bemande sending van die Amerikaanse Apollo-program. Die beplande lae aardewentelbaantoets van die Apollo-bevelmodule het nooit plaasgevind op die beplande datum van 21 Februarie 1967 nie, omdat 'n kajuitbrand tydens 'n repetisie vir die lansering die bevelmodule op 27 Januarie by Kaap Canaveral vernietig het. Al drie bemanningslede: Virgil I. "Gus" Grissom, Edward Higgins White, en Roger B. Chaffee het in die brand omgekom.
Quigleyskaal
Die Quigleyskaal is ’n beskrywende, visuele stelsel van fenotipiese gradering wat sewe grade gebruik tussen "ten volle vermanlikte" en "ten volle vervroulikte" geslagsdele. Dit is in 1995 deur die pediatriese endokrinoloog Charmian A. Quigley et al. voorgestel. Dit is soortgelyk aan die Praderskaal en word gebruik om geslagsorgane te beskryf in gevalle van androgene-insensitiwiteitsindroom, insluitende algehele, gedeeltelike en ligte insensitiwiteit.
Grade
thumb|300px|Die Quigleyskaal vir androgene-insensitiwiteitsindroom. Die eerste ses grade van die skaal, 1 tot 6, dui die mate van genitale vermanliking aan. Graad 1 dui op ten volle vermanlikte uitwendige geslagsdele en ligte androgene-insensitiwiteitsindroom. Grade 6 en 7 dui op ten volle vervroulikte uitwendige geslagsdele en algehele androgene-insensitiwiteitsindroom.
Grade 2 tot 5 dui die grade van afnemende vermanliking aan, wat ooreenstem met gedeeltelike androgene-insensitiwiteitsindroom.
Leucandra pandora
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1872 deur Haeckel.
Quigleyskaal
Grade
Graad 7 kan tot met puberteit nie van graad 6 onderskei word nie, en daarna deur die teenwoordigheid van sekondêre dik en lang (terminale) hare. Graad 6 is van toepassing as sekondêre terminale hare aanwesig is, en graad 7 as dit afwesig is.
Die skaal is redelik omstrede omdat die begrip dat atipiese geslagsdele noodwendig abnormaal is, betwis word. In 2015 het die Raad van Europa se hoë kommissaris vir menseregte aanbeveel dat die mediese klassifikasies van variasies van geslagseienskappe hersien word.
2004 Belgiese Grand Prix
Die 2004 Formule Een Belgiese Grand Prix is op 29 Augustus 2004 op die Circuit de Spa-Francorchamps, in België, gehou. Die wedren is deur Kimi Räikkönen in 'n McLaren - Mercedes gewen.
Vanadium
Vanadium is 'n chemiese element in die periodieke tabel met die simbool V en atoomgetal 23. Vanadium is 'n skaars, sagte en smeebare metaal. Dit word in verbinding in sekere minerale aangetref en word gebruik in die vervaardiging van sekere soorte legerings.
Mynbou
Vanadium is in Suid-Afrika eers geproduseer aan die einde van die 19de eeu in die vorm van loodvanadiumkonsentraat deur die Doornhoek loodmyn naby Zeerust. Grootskaalse produksie het in 1957 begin toe die Amerikaanse Minerals Engineering Company 'n myn gestig het by Kennedy's Vale, 20 km suidwes van Steelport Station. Ekstraksie uit die erts het in dié kompanie se fabriek in Witbank plaasgevind. In 1985 was die grootste bekende voorraad van die wêreld die titanomagnetietsome van die Bosveldstollingskompleks se mafiese intrusies. Die soom het 'n taamlike gelykmatige gehalte van 1,6 ± 0,2 % vanadiumpentoksied. Hierdie soom bevat veral magnetiet, ulvospinel en ilmeniet. Vanadium is dalk hierin opgelos en vervang.
Jaco Kriel
Jaco Kriel (gebore te Standerton, 21 Augustus 1989) is 'n rugbyspeler wat vir die Goue Leeus in die Curriebeker en die Lions in Superrugby speel. Hy maak sy debuut op 25 Junie 2016 vir die Springbokke teen Ierland in Port Elizabeth.
Vanadium
Vanadiumchemie
Die chemie van hierdie element is taamlik ingewikkeld, ten dele omdat dit in verskeie oksidasietoestande kan optree:, , , , ten dele ook omdat hierdie toestande saam in een verbinding kan voorkom, die sg. gemengdevalensie-verbindings. Vanadium vertoon goeie korrosie-eienskappe by lae temperature en is oplosbaar in salpetersuur en in swawelsuur, maar nie in soutsuur nie. By hoër temperature reageer dit met die lug se suurstof en selfs met stikstof of koolstof. In die natuur kom dit nie as vrye metaal voor nie. "
Delawarebaai
Die Delawarebaai (Engels: Delaware Bay) is 'n estuarium ('n breë, tregtervormige riviermonding) aan die noordooskus van die Verenigde State van Amerika waar die Delawarerivier in die Atlantiese Oseaan uitmond. Die baai word binnelands deur die deelstate New Jersey en Delaware begrens. Dit beslaan 'n oppervlak van 2 030 vierkante kilometer.
Vanadium
Vanadiumchemie
Afhanklik van die oksidasietoestand kan waterige oplossings van vanadium verskeie kleure vertoon. Die vier oksidasietoestande van vandiumoplossings word in vloeibatterye aangewend.
Wesselsbron
Wesselsbron is 'n landboudorp in die noorde van die Vrystaat, in Suid-Afrika. Die dorp is 75 km suid van Bothaville en is tussen Hoopstad en Odendaalsrus geleë.
Delawarebaai
Die oewers van die baai bestaan grootliks uit soutmoerasse en moddervlaktes. Slegs klein gemeenskappe bewoon die oewers van die laer baai. Naas die gelyknamige Delawarerivier vloei die volgende riviere in die baai in:
Zambezi-papegaaivis
Voorkoms
Die vis is grys-bruin tot bruin van kleur en daar is 'n amper swart vertikale streep tussen die dorsale en anale vinne. Die vis word tot 310 mm lank en die Zimbabwe hengelrekord is 0.75 kg.
Delawarebaai
Vanuit die deelstaat Delaware:
Noorse kolonies
Noord-Amerika
Kortstondige kolonies wat nou deel vorm van oostelike Kanada:
Delawarebaai
Vanuit die deelstaat New Jersey:
Vanadium
Oksiede
Die V-O fasediagram is baie kompleks. Daar is vier oksiede met net een oksidasietoestand en hulle het ander kleure:
Kevin Quinn (akteur)
Kevin Quinn (gebore 21 Mei 1997) is 'n Amerikaanse akteur. Hy is bekend vir sy rolle in die rolprent Canal Street (2018) en in die televisiereekse Chicago P.D. (2014) en Bunk'd (2015).
245
Die jaar 245 was 'n gewone jaar wat volgens die Gregoriaanse kalender op 'n Woensdag begin het. Dit was die 45ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad.
Delawarebaai
Die baai, waar soet rivierwater oor etlike myle met seewater meng, fungeer as broeiplek vir verskeie akwatiese spesies, met inbegrip van die Atlantiese hoefysterkrap (Limulus polyphemus). Die gebied is op 20 Mei 1992 as 'n RAMSAR-beskermde vleiland geproklameer. Dit was ook die eerste gebied wat in die netwerk van die Westelike Halfrond se Strandvoël Reservate geregistreer is. Oesters word op groot skaal hier verbou.
Wesselsbron
Geskiedenis
Wesselsbron is in 1920 gestig en is vernoem na kommandant Cornelis J Wessels wat in bevel was van die Boere se Beleg van Kimberley van 13 Oktober 1899 tot 12 Februarie 1900. Die dorp het in 1936 munisipale status verwerf.
Distrik
Die distrik is 1 750 km2 groot. Een van die belangrikste produkte is mielies en die dorp spog met van die grootste graansilo's in die suidelike halfrond. Ander gewasse wat verbou word is koring en grondbone terwyl bees- en skaapboerdery ook belangrik is. Daar is ook baie panne in die distrik.
Vanadium
Oksiede
Daarnaas bestaan heelparty oksiede met gemengde valensie. Hulle behoort aan twee reekse:
Biologiese rol
In seewater is vanadium ná molibdeen die tweede volopste oorgangsmetaal. In seewater is die oksidasietoestand 5+. en die konsentrasie is 35-50 nM. In menselik bloed is die konsentrasie nouliks hoër. Daar is bakterieë met nitrogenases en haloperoksidases wat vanadium bevat. In die bloed van sommige sakpypies van die familie Ascidiidae word 'n proteïen vanadobin aangetref wat vanadium bevat. Die vanadiumkonsentrasie in die bloed van Ascidia gemmata is tot vier miljoen maal hoër as die seewater s'n. Die oksidasietoestand is laer, moontlik 3+
Wesselsbron
Onderwys
Hoërskool Sandveld (beide 'n primêre en hoërskool), Hoërskool Iphateleng, Hoërskool Monyakeng.
Laerskool Katoloso, Laerskool Letsibolo, Laerskool Mmabana en Laerskool Tataiso.
Koerse kolonies
Koerland was 'n klein hertogdom onder die rivier Daugava in die huidige Letland. Dit het aan Lyfland en Litaue gegrens.
In Koerland se gloriedae bekom die hertogdom die volgende kolonies:
Empangeni
Empangeni (ook bekend as eMpangeni) is 'n dorp in die ooste van KwaZulu-Natal, Suid-Afrika. Die dorp lê 160 km noord van Durban, en 23 km wes van Richardsbaai op die kus, aan die binneland langs die N2.
Koerse kolonies
Toe Swede tydens die uitbreek van die Sweeds-Poolse oorlog Koerland binneval en die hertog Jacob Kettler gevange neem verloor Koerland sy kolonies aan Die Republiek van die Sewe Verenigde Nederlande. Aan die einde van die oorlog het Koerland tevergeefs probeer om die eiland Tobago weer terug te kry.
Empangeni
Geskiedenis
Die dorp het in 1851 ontstaan toe die Noorweegse Sendinggenootskap 'n stasie in die vallei van 'n stroompie met die naam Mpamgeni gestig het. Die sendingstasie is later na Eshowe geskuif maar 'n nuwe landdroskantoor is in 1894 op dieselfde plek geopen. Die noordkusspoorlyn het die dorp in 1903 bereik. Die eerste bloekomplantasies is in 1905 deur die staat aangeplant en die eerste suikermeule is in 1913 gebou. Empangeni is eers in 1931 amptelik tot dorpsgebied verklaar.
Omgewing
Empangeni is die kommersiële, nywerheids- en kommunikasiesentrum vir die distrik waar groot hoeveelhede hout en suikerriet verbou word. Die Enseleni-natuurreservaat is 14 km noordoos van die dorp.
247
Die jaar 247 was 'n gewone jaar wat volgens die Gregoriaanse kalender op 'n Vrydag begin het. Dit was die 47ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad.
Alessandro Volta
Alessandro Giuseppe Antonio Anastasio Volta (Italiaans: [alesˈsandro ˈvɔlta]; * 18 Februarie 1745 – † 5 Maart 1827) was 'n Italiaanse fisikus, chemikus, en 'n pionier in die veld van elektrisiteit.
Hierdie groot fisikus, wat in 1745 in Como in Italië gebore is, was 'n belangrike ontdekker en uitvinder. Sy belangrikste eksperiment was in verband met elektrisiteit, en sy uitvinding van die galvaniese battery (die volta-suil) was van onskatbare waarde vir die ontwikkeling van die tegnologie en die natuurwetenskap in die 19de en 20ste eeu.
Volta is in 1827 oorlede, maar sy naam leef voort in die woord volt, die maateenheid vir elektromotoriese krag wat op elke elektriese toestel, van die gewone gloeilamp tot by die outomatiese wasmasjien, verskyn.
Lobola
Lobola of Lobolo in Zoeloe, Xhosa en Ndebele is 'n Afrika-tradisie waar 'n man die familie van sy bruid vergoed om toestemming vir 'n troue te verkry. Die woord lobola word losweg na Afrikaans as bruidskat vertaal. Dieselfde konsep in Suid-Sotho staan as Mahadi bekend, Roora in Shona en Magadi in Noord-Sotho.
Die doel van lobola is om die families nader aan mekaar te bring, wedersydse respek te kweek, en as bewys dat die man vir die vrou sal kan sorg. Dit is in teenstelling met westerse troues waar die bruidsfamilie vir die troue betaal. As die vrou mishandel sou word, kan die transaksie egter omgekeer word en kan die man sy vrou en lobola verbeur.
Struisbaai
Struisbaai is 'n vakansiedorpie aan die Indiese Oseaan in die Wes-Kaap, Suid-Afrika. Dis net noordoos van L'Agulhas geleë. Die dorpie se naam is 'n afkorting van Vogelstruisbaai. Die strand by Struisbaai is 14 km lank en gewild onder die swemmers, hengelaars, branderplankryers en seilplankryers.
Wapen
Struisbaai se plaaslike raad het in 1992 'n wapen by die Buro vir Heraldiek geregistreer: Slangsnitsgewys gedeel, in die skildhoof na links en in die skildvoet na regs, silwer en blou, regs 'n regopgeplaaste swart volstruisveer met 'n rooi skag. Die helmteken was 'n seilskip op 'n blou muurkroon, en die wapenspreuk "In concilio concilium".
Skeepsrampe
Op 23 Augustus 1673 het die Zoetendaal by Struisbaai gestrand. Die Nederlandse Oos-Indiëvaarder Schoonenberg het op pad van Batavia na Nederland in die vroeë oggendure van 20 November 1722 hier op die rotse geloop.
Gewese ekonomiese belang van die Struisbaaihawe
Andries Dreyer skryf in sy boek Eeufees-Gedenkboek van Bredasdorp in 1938 :
Treffend is dat Bredasdorp se enigste hawe, wat sy agterland ekonomies bedien het, reeds meer dan 'n halwe eeu gelede van die toneel verdwyn het, met die bankrotskap van die firma Barry en Nephews in 1882. Teen die jaar 1875 het Struisbaaihawe 'n aansienlike handel behartig. Wol, velle, sout en gedroogde aalweesap was die vernaamste uitvoerprodukte, terwyl kruideniersware, ens., ingevoer is. Volgens moderne maatstaf wat dit maar 'n uiters primitiewe landingsplek wat klein bootjies van sowat 400 ton toegelaat het, nogtans het die hawe uitstekend voorsien in die handelsbehoeftes van daardie dae. Dit het ook gedeeltelik die lang, stadige landweg na die Boland, oor die gevaarlike Sir Lowry-pas, uitgeskakel. Ten opsigte van die verkeerstelsel, het die distrik na die verdwyning van Struisbaaihawe in 1882 en voor die koms van die spoorweg tot op Bredasdorp in 1924, moeilike jare ondervind, wat gaandeweg verbeter het namate die taklyn van Eersterivier na Bredasdorp nader gekruip het. Opmerklik is dit verder dat die eintlike opbloei van die koringkultuur dateer vanaf 1912, toe die spoorlyn aangelê is tot by Klipdale in die noordelike Rûensveld van die distrik.
Panther-tenk
Die Panther is 'n Duitse mediumtenk wat gebruik is op die Oos- en Wesfront tydens die Tweede Wêreldoorlog vanaf die middel van 1943 tot aan die einde van 1945. Die tenk se amptelike nommer is '''Sd.Kfz. 171'. Dit was amptelik die Panzerkampfwagen V ''Panther genoem tot op 27 Februarie 1944 toe Hitler 'n bevel gegee het dat die Romeinse "V" van die naam verwyder moet word. Hedendaagse Engelse verslae verwys somtyds na die tenk as die Merk V.
Noetzie
Geskiedenis
Die kasteelagtige vakansiehuise se geskiedenis strek terug tot 1913 toe H S Henderson enkele erwe langs die strand gekoop het. Die eerste strandhuis is in 1932 voltooi en het 'n watertoring in die styl van 'n burgtoring ingesluit wat die gebou baie op 'n kasteel laat lyk het. So is later ook kantele bygevoeg. Aangrensende strandhuise is in dieselfde styl ontwerp.
Panther-tenk
Die Panther is ontwikkel as 'n teenvoeter vir die T-34 Sowjettenk en vervang die Panzer III en Panzer IV tenks. Tog het dit langs die Panzer IV en die swaarder Tiger I-tenk tot aan die einde van die oorlog geveg. Die Panther word beskou as die een van die beste tenks van die Tweede Wêreldoorlog vir sy uitstekende slaankrag en beskerming, maar sy betroubaarheid was egter nie nie na wense.
Noetzie
Geskiedenis
Die kompleks word oorheers deur Pezula, 'n strandhuis met 'n indrukwekkende hoektoring. Sy naam is afgelei van die Shona-term vir "hoog bowe". Pezula het enkele jare lank as vakansiehuis vir Garfield Todd, 'n gewese eerste minister van Rhodesië, gedien, maar is in 1970 weer deur die vorige eienaars, die Henderson-familie, teruggekoop.
Nearktiese gebied
Die  is een van die agt ekosones waarin die WWF die aarde se landoppervlak opdeel. Hierdie ekosone strek oor Groenland, Kanada, die Verenigde State (behalwe Hawaii en die suide van Florida) en dele van die noorde van Meksiko.
Panther-tenk
Die Panther was baie goedkoper om te bou as die Tiger I en slegs marginaal duurder as die Panzer IV. Sleutelelemente van die Panther se ontwerp soos die pantser, transmissie en finale aandrywing is vereenvoudig om die produksietempo te verbeter en by skaars grondstofbehoeftes aan te pas. Tog word die totale ontwerp deur sommiges as oor-ontwerp beskou. Daar was gejaag om die Panther te laat deelneem aan die Slag van Koersk in die somer van 1943, ten spyte van bestaande tegniese probleme. Dit het tot gevolg gehad dat daar groot verliese was as gevolg van meganiese probleme. Die meeste van die probleme was reggestel teen die einde van 1943 en vroeë 1944. Die konstante bombardering van die aanlegte, materiaalskaarstes - veral hoë kwaliteit allooie benodig vir kritiese onderdele - wat vererger het, brandstoftekorte, opleidingspasie en dalende kwaliteit van die bemannings het die tenk se effektiwiteit beïnvloed.
Nearktiese gebied
Die Nearktiese gebied het baie ooreenkomste met die Palearktiese gebied. Hulle word nou deur die Beringstraat geskei, maar dit was 'n landbrug in die laaste ystyd. Daar is nogtans verskille in die fauna. Die perde het verdwyn uit die Nearktiese gebied, maar dit het byvoorbeeld Antilocapra americana, die Amerikaanse antilope en Ovis canadensis die Bighorn sheep.
Babe Ruth
Babe Ruth (1895 – 1948) was 'n Amerikaanse Hoofliga bofbalspeler van 1914 tot 1935. Ruth is een van die grootste sporthelde in Amerikaanse kultuur en een van die grootste legendes in die geskiedenis van bofbal. Verskeie meningspeilings en ranglyste het hom al as die beste bofbalspeler ooit benoem en sy hoeveelheid boflopies en charismatiese persoonlikheid het hom 'n bekende figuur van die twintigerjare gemaak. Hy was die eerste persoon wat 60 boflopies in een seisoen (1927) geslaan het, 'n rekord wat vir 34 jaar gestaan het, voor dit deur Roger Maris in 1961 gebreek is. 'n Ander rekord was die 714 boflopies wat Ruth gedurende sy hele loopbaan geslaan het - dié is eers in 1974 deur Hank Aaron gebreek.
In 1936 was Ruth een van die eerste vyf spelers wat in die Nasionale Bofbal Eregalery opgeneem is. Die spel se gewildheid het in die 20's ook aansienlik toegeneem, danksy Ruth. Hy was bekend vir sy liefdadigheidswerk, asook sy dikwels roekelose leefstyl. Alhoewel hy meer as 60 jaar gelede oorlede is, is sy naam steeds een van die bekendste in Amerikaanse sport.
Maas (suiwelproduk)
Maas (amasie) is ‘n tradisionele gereg in die Nguni-kultuur. Dit word gemaak van dikmelk en sorghum (Sorghum bicolor) of mielies. Hierdie mengsel is met doppies en al gekook waarna die doppies met ‘n ronde klip op ‘n ander klip fyngestamp is. Teenswoordig word die woord maas soms slegs as sinoniem vir die tradisionele dikmelk (wat lyk op maaskaas) gebruik. Die dikmelk word gemaak deur beesmelk in ‘n kalbas te laat gis. Die verdikte melk is dan die maas wat dan soms so skoon gedrink word of met pap. Maas is teenswoordig in winkels te koop.
Maas het gelei tot die uitbraak van listeriose.
Seldsame aardelement
"Seldsame aardelemente" en "seldsame aardmetale" is triviale name wat soms toegepas word op 'n versameling van sestien chemiese elemente in die periodieke tabel, naamlik skandium, yttrium, en veertien van die vyftien lantaniede (uitgesluit prometium), wat natuurlik op Aarde voorkom. Die eerste twee word ingesluit aangesien hulle neig om saam met die laasgenoemde dieselfde ertsneerslae. Sommige definisies sluit ook die aktiniede in.
Die hoog ekonomiese bronne van seldsame aardelemente is die minerale, bastnasiet, monaziet, en lopariet en die lateritiese ioon-absorpsie kleie. Ondanks hulle betreklike volopheid is dit moeiliker om die elemente te ontgin as die bronne van oorgangsmetale (deels as gevolg van hulle baie soortgelyke eienskappe), wat hulle relatief duur maak.
Vir meer detail oor die eienskappe en gebruike van die elemente, sien lantaniede.
Die seldsame aardelement (skandium en yttrium word ook ingesluit, as gevolg van hulle soortgelyke chemiese eienskappe, al is hulle nie seldsame aard elemente nie), met hul simbool en atoomgetal word hieronder gelys:
Michelle Botes
Biografie
Michelle is op 12 Oktober 1962 in Kaapstad, Suid-Afrika, gebore. Sy het aan die Universiteit Stellenbosch 'n Uitvoerendekunste-diploma in Spraak en Drama (Tweetalig) verwerf en aan die Universiteit van Kaapstad 'n Onderwysdiploma. Haar ondervinding behels onderwys in Afrikaans, Engels en drama, aromaterapie en kostuum-en-klerekasontwerp. Sy is ook as vertaler en aanbieder opgelei.
Michelle was vir 'n lang tyd bekend vir haar rol as die superfeeks Cherel de Villiers in die TV-reeks Isidingo. Sy het Isidingo in Maart 2007 verlaat en in Junie 2007 by M-Net se daaglikse sepie Binneland Sub Judice aangesluit. Sy het egter in 2010 weer na Isidingo teruggekeer.
In Binneland Sub Judice vertolk sy die rol van die sterk, maar saggeaarde Ingrid Jordaan. Ingrid is die enigste vrou wat kans gesien het om At Koster (Hans Strydom) "mak te maak" en in die storie is sy met hom getroud. Sy maak nou-en-dan steeds verskynings op Binneland.
Knowl Johnson
Knowl Johnson (gebore 16 September 1970) is 'n Amerikaanse akteur. Hy is bekend vir sy rolle in die rolprente Lean on Me (1989), Steel Magnolias (1989), en Toy Soldiers (1991), en in die televisiereeks Tales from the Darkside (1983).
Leucandra paucispina
Leucandra paucispina is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1929 deur Hozawa.
Rooiwangtinktinkie
Die rooiwangtinktinkie (Cisticola erythrops) is 'n algemene standvoël van welige onkruidagtige en ander lae plantegroei langs rietplate, riviere en strome. Die voël is 14 cm groot en weeg 14 gram. In Engels staan die voël bekend as die red-faced cisticola.
Sparassodonta
Die Sparassodonta is 'n orde van uitgestorwe buideldiere wat van die vroeë Paleoseen tot die laat Pleistoseen in Suid-Amerika geleef het. Hulle het lank die oorheersende karnivore op hierdie eilandkontinent gewees en het vorme voortgebring wat die ekologiese nis van die plasentale Roofdiere op ander kontinente ingeneem het.
Sparassodonte was dikwels karnivore, hoewel van hulle ook omnivoor was. Daar was spesies soos Mayulestes (Mayulestidae) wat soos 'n wesel gelyk het maar Proborhyaena (Proborhyaenidae) het soos 'n beer gelyk. Sy skedel was 60 cm lank en dit was die grootste buidelkarnivoor. Thylacosmilus (Thylacosmilidae) het soos die sabeltandkat Smilodon gelyk met lang slagtande. Dit is 'n goeie voorbeeld van konvergente evolusie, want hulle was glad nie verwant nie. Sipalocyon en Cladosictis (altwee Hathliacynidae) het teenoorgeleë duime wat aangee dat hulle bome kon klim.
Daar is lank gedink dat die uitsterwe van hierdie groep veroorsaak is deur die ontstaan van die landengte van Panama en die mededinging deur plasentale karnivore waar hulle aan blootgestel is. Die verval het egter reeds in die Oligoseen begin en hulle het ook mededinging van ander groepe soos die groot karnivoriese voëls, die Phorusracoïede ondervind.
Trégor
Trégor (Bretons: "Bro-Dreger") is een van die nege historiese provinsies van Bretagne. Met sy ligging in die noordwestelike deel van Bretagne beslaan Trégor die westelike deel van die département Côtes-d'Armor en 'n klein gedeelte van die noordwestelike Finistère oos van Morlaix. Sy hoofstad is Tréguier. Die gebied behoort tot die histories Bretonssprekende weste van Bretagne; sy bewoners het oorspronklik die Tregoriese dialek as omgangstaal gebesig.
Die huidige Trégor bestaan uit 127 dorpe, met 'n totale oppervlak van 2 251 vierkante kilometer en 'n bevolking van 192 243 mense (1999).
Torpedo
'n Torpedo is 'n projektiel wat deur duikbote, skepe en vliegtuie in water gelanseer word om ander skepe en duikbote te vernietig. Die koms van die torpedo het tot die skepping van twee nuwe tipe skepe gelei naamlik die torpedoboot en die torpedojaer.
Agtergrond
Die naam torpedo was vir die eerste keer deur die Amerikaanse ingenieur Robert Fulton gebruik en het alle toestelle ingesluit wat onder water kon ontplof met die bedoeling om skepe wat op die oppervlak is te sink. Die toestelle het twee tipes ingesluit; die wat staties is (later bekend as seemyne) en die wat self aangedrewe is.
Levy Tran
Levy Tran (gebore 8 April 1983) is 'n Amerikaanse aktrise. Sy is bekend vir haar rolle in die rolprente Furious 7 (2015) en Gemini (2017), en in die televisiereekse Shameless (2011) en Animal Kingdom (2016).
Torpedo
Geskiedenis
'n Kommandeur van die Oostenrykse vloot het in 1862 'n miniatuur stoomboot gebou wat hy beheer het met twee toue wat aan die roer vas was. Op die boot was 'n lading plofstof. Robert Whitehead het besef dat indien die stoomboot sy teiken onderwater kan nader, dit totaal onsigbaar sal wees. Hy het die idee verder ontwikkel en 'n onderwater lokomotief-tipe (self aangedrewe) torpedo gebou. Sy eerste prototipe het in 1886 die lig gesien. Die torpedo was spoelvormig met lang parallele vinne om stabiliteit te verbeter en was 14-duim in deursnee. Die torpedo was aangedryf deur saamgeperste lug.
Twee jaar later het hy 'n verbeterde model die lig laat sien; sy torpedo het 'n swaar pendulum bevat wat verseker dat die topedo gestel kon word om op 'n bepaalde diepte te loop. Gedurende 1870 het Whitehead 'n demonstrasie gedoen aan die Britse Vloot. Sy torpedo kon 'n 30 kg lading dra teen 8 knope oor 'n afstand van 250 m. Hierna het die Britse Vloot die vervaardigings regte gekoop. Gedurende 1873 het Whitehead ook torpedo's aan die Franse Vloot verkoop.
Later gedurende die 1870's is die torpedo met kontra-roterende skroewe toegerus wat verseker dat die torpedo in 'n reguit lyn vaar; dit het die wringkrag effek van 'n enkel skroef teengewerk. Teen hierdie tyd was die reikafstand van die torpedo 1,000 m teen 7 knope of 300 m teen 12 knope. Teen 1894 het die reikafstand verbeter na 3,000 m.
Vliegtuie
Torpedos is nie net deur skepe afgevuur nie maar ook deur sekere vliegtuie gedra. Tegnies word die vliegtuie as bomwerpers beskou. 'n Bekende voorbeeld is die Fairey Swordfish.
248
Die jaar 248 was 'n skrikkeljaar wat volgens die Gregoriaanse kalender op 'n Saterdag begin het. Dit was die 48ste jaar van die 3de eeu n.C. In teenstelling met gewone jare het die jaar 366 dae en 'n 29 Februarie gehad.
Ted Quinn
Ted Quinn (gebore 12 November 1958) is 'n Amerikaanse akteur. Hy is bekend vir sy rolle in die rolprent Vrem (2015) en in die televisiereekse General Hospital (1963), Accidental Family (1967), en The Courtship of Eddie's Father (1969).
Verraaiers
Verraaiers is die Afrikaanse rolprent wat afspeel in die tyd van die Tweede Vryheidsoorlog. Dit vertel die universele verhaal van die opoffering en moed van vegters wat moet kies tussen die beskerming van hul families en die samesmelting met die onderdrukker teen wie hulle veg.
249
Die jaar 249 was 'n gewone jaar wat volgens die Gregoriaanse kalender op 'n Maandag begin het. Dit was die 49ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad.
Leucandra phillipensis
Leucandra phillipensis is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1893 deur Dendy.
250
Die jaar 250 was 'n gewone jaar wat volgens die Gregoriaanse kalender op 'n Dinsdag begin het. Dit was die 50ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad.
Noble Johnson
Noble Johnson (18 April 1881 – 9 Januarie 1978) was 'n Amerikaanse akteur, skrywer, en vervaardiger. Hy was bekend vir sy rolle in die rolprente The Midnight Express (1924), The Flaming Frontier (1926), The Most Dangerous Game (1932), en King Kong (1933).
Internasionale Mannedag
Internasionale Mannedag of Internasionale Mansdag word jaariks reg oor die wêreld op 19 November gevier. Die doel van die dag is om mans en seuns se gesondheid, geslagsverhoudings, geslagsgelykheid en positiewe manlike rolmodelle te bevorder. Talle geleenthede word georganiseer om die dag te vier, maar dit word oor die algemeen nie as 'n openbare vakansiedag waargeneem nie.
Mans maak daagliks opofferinge in die werkplek, as eggenote en pa’s, vir hulle gesinne, hulle vriende, gemeenskappe en nasie. Die dag skep 'n geleentheid vir mense om uit welwillendheid die mans in hulle lewens en die opbouende bydrae wat hulle in die samelewing maak, te waardeer en te vier. Terselfdertyd word pa's aangemoedig en bemagtig om meer betrokke te wees in die lewens van hulle kinders en gesinne.
Kaia Gerber
Kaia Gerber (gebore 3 September 2001) is 'n Amerikaanse aktrise. Sy is bekend vir haar rolle in die televisiereekse Entertainment Tonight (1981), Extra (1994), en Rich Kids of Instagram (2016).
Singende tinktinkie
Die singende tinktinkie (Cisticola cantans) is 'n algemene standvoël in varingveld en hoë gras met bosse aan woudrand. Die voël is 13 cm groot en weeg 12 gram. In Engels staan die voël bekend as die singing cisticola.
251
Die jaar 251 was 'n gewone jaar wat volgens die Gregoriaanse kalender op 'n Woensdag begin het. Dit was die 51ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad.
Basoetoland
Basoetoland is 'n voormalige Britse kroonkolonie wat in 1966 onafhanklik geword het. Dit staan tans as die Koninkryk Lesotho bekend.
Koning Moshoeshoe I
Aan die begin van die 19de eeu vergroot Zoeloekoning Shaka voortdurend sy ryk. Hy bedreig naderhand ook die gebied waar die Basotho-stamme woon. In 1820 slaag die Basotho's, onder koning Moshoeshoe I, om hulself te verdedig en die vertroue van naburige stamme te wen. Vir die rede word hy as die stigter van die Basotho-nasie beskou.
Vanaf 1830 trek die Boere oor die Vaalrivier en kom hierdie Voortrekkers met Moshoeshoe in konflik. Soldate van die nuwe Oranje-Vrystaat dring die gebied binne en Moshoeshoe soek steun by die Britte in Kaapstad. Dit lei in 1843 tot 'n alliansie tussen die Basotho en die Britse Kaapkolonie, wat egter net tot 1843 hou. Met wisselende sukses neem die Oranje-Vrystaat tydens die Basotho-oorloë meer land in tot die Britte in 1868 die oorblywende gebied van koning Moshoeshoe onder Britse beskerming plaas. 'n Jaar na sy dood in 1870, gaan die outonomie van Basoetoland verlore en word dit by die Kaapkolonie ingelyf.
Britse kroonkolonie Basoetoland
Onder die nuwe koning, Letsie I, kry die Basotho-volk nie verteenwoordiging in die parlement van die Kaapkolonie nie, wat tot opstande teen die Britte lei. Die Britte neem tydens die sogenaamde Gewere-oorlog tussen 1880 en 1881 alle vuurwapens in beslag en stel Basoetoland in 1882 regstreeks onder Britse bestuur, in 1884 as kroonkolonie. Die koning en die stamhoofde bly hul tradisionele rolle vervul, alhoewel hul invloed geleidelik afneem.
Voor die onafhanklikheidswording van die Unie van Suid-Afrika (1910) wys Basoetoland insluiting in die unie van die hand. Swaziland (nou Eswatini) en Betsjoeanaland (die huidige Botswana) wou ook nie by die unie ingelyf word nie.
In 1960, die kroningsjaar van Mosjesj II, word die eerste vrye verkiesing gehou. In 1965 wen die BNP die verkiesing. Dit lei die daaropvolgende jaar tot die onafhanklikheid van die gebied onder die naam Lesotho.